Përmbytjet në SHBA
Karolina e Jugut shënon rekord me 60 centimetra shin ë vetëm dy ditë
Karolina e Jugut po mëkëmbet nga përmbytjet më të rënda të regjistruara ndonjëherë që shkaktuan vdekjen e të paktën 11 vetëve, detyruan banorët të largohen nga shtëpitë e tyre dhe lanë mijëra të tjerë pa ujë të pijshëm dhe energji. Pjesë të këtij shteti, përfshi kryeqytetin Kolumbia patën 60 centimetra shi në vetëm dy ditë. Autoritetet paralajmëruan se fundi i shiut nuk do të thotë fundi i rrezikut, pasi do të duhen ditë për uljen e nivelit të ujit. Pjesa më e madhe e Karolinës së Jugut ishte nën ujë të hënën pas disa ditësh shirat të rrëmbyer. Uji hynte aq shpejt nëpër shtëpi gjatë fundjavës saqë shumë njerëz mezi u larguan, dhe shumë të tjerë duhej të shpëtoheshin me helikopterë. Ky banor përdori varkën e tij për të shpëtuar njerëzit e bllokuar. Guvernatori Nikki Haley tha se Karolina e Jugut po përballon shirat më të rrëmbyer në një mijë vite. Autoritetet kanë paralajmëruar banorët të jetë të kujdesshëm edhe pas ndalimit të shirave, pasi rrugët janë të mbuluara nga uji dhe struktura të tjera mund të shemben në çdo kohë. Një ekip i specializuar shpëtimi nga Fairfax-i i Virxhinias është në rajonin e përbytur për të ofruar ndihmë. Një ekip prej 80 punonjësish të pajisur me varka të shpejta, qenë me erë, mjete dhe pajisje janë dislokuar nga Agjencia Federale për Menaxhimin e Emergjencave.